armvectores/hy_wikipedia_2023 huggingface dataset:
Պեմզաշեն

Պեմզաշեն, գյուղ Հայաստանի Հանրապետության Շիրակի մարզի Արթիկ համայնքում։


== Անուն ==
1940 թվականի մարտի 2-ին գյուղը վերանվանվել է Պեմզաշեն։


== Աշխարհագրություն ==
Բնակավայրը տեղակայված է Արագած լեռան արևմտյան ստորոտում և ծովի մակարդակից բարձր է 1780 մ։
Գյուղը համայնքային կենտրոն Արթիկ քաղաքից հեռու է 6․2 կմ դեպի հարավ-արևմուտք, իսկ մարզկենտրոն Գյումրի քաղաքից հեռու է 26 կմ դեպի հարավ-արևելք։


== Պատմություն ==


=== Պատմամշակութային հուշարձաններ ===

2002 թվականին Պեմզաշենում գտնվող թվով 45 միավոր հուշարձան, որոնք թվագրվում են մ․թ․ա․ 2-րդ հազարամյակից մինչև մ․թ․ 20-րդ դար և ներառված են պետության կողմից պաշտպանվող հուշարձանների ցանկում։


== Բնակչություն ==
Ըստ ՀՀ 2011 թ. մարդահամարի արդյունքների` Պեմզաշենի մշտական բնակչությունը կազմել է 3244, առկա բնակչությունը` 3218 մարդ։ 1831 թվականից ի վեր գյուղի բնակիչները հայեր են, որոնց նախնիների մասը 1829-1831 թթ.-ին գաղթել են Արևմտյան Հայաստանի Ալաշկերտի, Բասենի, Մուշի և այլ շրջաններից։ 
Պեմզաշենի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է բնական շինանյութերի հանույթով, ծխախոտագործությամբ և կերային կուլտուրաների մշակությամբ։


=== Օգտակար հանածոներ ===
Պեմզաշենն ունի վարդագույն և կարմիր տուֆի, պեմզայի պաշարներ, որոնք արդյունահանվում են։


== Պատկերասրահ ==

		
		
		


== Տես նաև ==
Պեմզաշենի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Պեմզաշենի եկեղեցական համալիր Archived 2010-11-10 at the Wayback Machine.
Նացատու

Նացատու (վրաց.՝ ნაცატუ), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Նացատու գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 240 մետր բարձրության վրա։
Նացատուը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Նացատուի հեռավորությունը կազմում է 11 կմ։


== Բնակչություն ==
Ըստ 2014 թվականի մարդահամարի տվյալների՝ Նացատուի բնակչությունը կազմում է 544 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Գաբոր Գարաի

Գաբոր Գարաի (հունգ.՝ Garai Gábor, հունվարի 27, 1929(1929-01-27), Բուդապեշտ, Հունգարիայի Թագավորություն - սեպտեմբերի 9, 1987(1987-09-09), Բուդապեշտ, Հունգարական Ժողովրդական Հանրապետություն), հունգարացի բանաստեղծ, արձակագիր, թարգմանիչ, քննադատ։


== Կենսագրություն ==
Գաբոր Գարային ծնվել է 1929 թվականին Բուդապեշտում։ 1948 թվականին ավարտել է միջնակարգ դպրոցը։ Սովորել է Կորվինի համալսարանում, սակայն ուսումը կիսատ է թողել։ 1950-1958 թվականներին աշխատել է Հունգարիայի պետական երկաթուղում, 1958-1960 թվականներին՝ «Եվրոպական հրատարակչությունում», 1960-1964 թվականներին՝ «Élet és Irodalom» հունգարական գրական ու քաղաքական ամսագրում։ 1966-1980 թվականներին եղել է Հունգարիայի սոցիալիստական բանվորական կուսակցության քարտուղարը, 1968-1972 թվականներին գլխավոր խմբագրի տեղակալ, 1964-1968 և 1972-1976 թվականներին՝ Հունգարիայի գրողների միության քարտուղար, 1982 թվականից՝ Հունգարիայի ՊԵՆ ակումբի նախագահ։
1953 թվականին ամուսնացել է Լասլո Շարոլտավալի հետ։


== Գրական գործունեություն ==
Բանաստեղծությունների առաջին ժողովածուն («Լարված օրեր») լույս է տեսել 1956 թվականին։ «Երգ հանուն առողջության» ժողովածուի համար 1959 թվականին արժանացել է Աթիլա Յաժեֆի անվան 2-րդ կարգի մրցանակի։ Հեղինակել է «Մարդկային արարողություն», «Միջերկրածովյան աշուն» և այլ ժողովածուներ։ Գաբոր Գարային աչքի է ընկնում թեմաների մեծ հարստությամբ։ Փիլիսոփայական բարդ թեմաները նա դարձնում է բանաստեղծություն։ Նրա համար հատկանշական է ձևի հղկվածությունը և գաղափարական խորին բովանդակությունը։


== Հայերեն հրապարակումները ==
Անծանոթը Ռազլիվից։ «Գարուն», 1975, թիվ 1, էջ 2։


== Ծանոթագրություններ ==
Սուրբ Սահակ (Գյավաշի գավառ)

Սուրբ Սահակ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իսլանդիայի սառցադաշտեր

Իսլանդիայի սառցադաշտերն ընդգրկում են մոտ 11,400 քառ․ կմ տարածք (երկրի ընդհանուր տարածքի՝ 103,125 քառ․ կմ 11,1% -ը) և զգալի ազդեցություն ունեն կղզու լանդշաֆտի վրա։
Իսլանդիայի սառցադաշտերը կոչվում են «յոկյուդլ» իսլ.՝ jökull։
Շատ սառցադաշտեր գտնվում են հրաբուխների վրա։ Այսպիսով, Գրիմսվոթն և Բաուրդարբունգա հրաբուխները գտնվում են խոշոր Վատնաիյոկյուդլ հրաբխի տակ։ Գրիմսվոթնի կալդերա կազմում է 100 քառ․ կմ, իսկ Բաուրարդբունգայինը՝ 60 քառ․ կմ։
Երկրաջերմային ակտիվության պատճառով սառցադաշտերի տակ հալեցված ջրերը կուտակվում են, ինչը կարող է հանգեցնել սառցե լճերի ջրհեղեղի, որն իսլանդերեն կոչում են «յոկյուդլհլաուփ» (իսլ.՝ jökullhlaup)։
Վերջիններիս հավանականությունը զգալիորեն ավելանում է, երբ սառցադաշտի տակ սկսվում է հրաբխային ակտիվություն։ Թեժ գոտում լցված սառը ջրերի հոսքը, իր հերթին, կարող է հրաբխային ժայթքում առաջացնել։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Իսլանդիայի Ազգային տեղագրական գծահանում
Original source of area figures
elevations of some glaciers
Պլոտնիկովո (գյուղ, Պրոմիշեննովսկի շրջան)

Անվան այլ կիրառումների համար տե՛ս՝ Պլոտնիկովո (այլ կիրառումներ)Պլոտնիկովո (ռուս.՝ Плотниково), գյուղ Ռուսաստանի Կեմերովոյի մարզի Պրոմիշեննովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տամաշ Կադար

Տամաշ Կադար (հունգ.՝ Kádár Tamás, մարտի 14, 1990(1990-03-14), Վեսպրեմ, Հունգարիա), հունգարիացի ֆուտբոլիստ, ուկրաինական «Դինամո» ակումբի պաշտպան և Հունգարիայի հավաքական։ Մասնակից Ֆուտբոլի Եվրոպայի առաջնություն 2016։


== Ակումբայի կարիերա ==
Կադարը «Զալաեգերցերգ» ակումբի սանը է։ 2008 թվականին ձմռանը նա տեղափոխվեց անգլիական «Նյուքասլ Յունայթեդ» ակումբ։ 2009 թվականի օգոստոսի 31-ին «Լեսթեր Սիթի» ակումբի դեմ խաղում առաջնելույթ է ունեցել Չեմպիոնշիպում։ Արդյունքների համաձայն Կադար օգնեց ժամանակին վերադառնալ Պրեմիեր Լիգա (Անգլիա)։ 2011 թվականին խաղային պրակտիկա ստանալու համար տեղափոխվեց «Հադերսֆիլդ Թաուն» ակումբը։ Հունվարի 11 «Պլիմուտ Արդայլ» դեմ խաղում նա առաջնելույթ է ունեցել Առաջին անգլիական լիագայում։
2012 ամառը Կադարը տեղափոխվեց նիդերլանդական «Րոդա» ակումբ։ Օգոստոսի 11-ին «Զվոլե» ակումբի դեմ մրացախաղում առաջնելույթ է ունեցել Նիդերլանդների ֆուտբոլի առաջնությունում։
2013 թվականի սկսզբում Տամաշը վերադառնում է հայրենիք, վարձակալման իրավունքով դարձավ «Դիոշդեր» ակումբի ֆուտբոլիստ։ Մարտի 1-ին «Էգրի»ակումբի դեմ մրցախաղում առաջնելույթ է ունեցել իր նոր ակումբի համար։ Սեզոնի վերջում Կադար պայմանագիր կնքեց մի ակումբի հետ մշտական հիմունքներով։ 2015 թվականի սկզբում տեղափոխվեց լեհական «Լեխ Պոզնան» ակումբը, ստորագրելով պայմանագիր վերջին 3 տարիներին։ Փետրվարի 22-ին «Րուխա» ակումբի դեմ մրցախաղում առաջնելույթ է ունեցել լեհալան Էքստրակլաս ակումբում։ Մրցաշրջանի արդյունքներով Տամաշը օգնեց իր նոր ակումբին հաղթել և չեմպիոնատը և Լեհաստանի սուպերգավաթ։
2017 թվականի փետրվարին Կադարը տեղափոխվեց Կիևի «Դինամո (ֆուտբոլային ակումբ, Կիև)» ակումբ։ Պայմանագրիը խաղացողի և ակումբի միջև տևեց 4 տարի։ Մրցախաղում դոնեցկի «Օլիմպիկ ՖԱ» ակումբի դեմ առաջնելույթ է ունեցել Ուկրաինայի ֆուտբոլի առաջնությունում։ Ապրիլի 26-ին Տամաշը 1/2 Ուկրաինայի գավաթում «Նիկոլաեվա» ակումբի դեմ խփել է առաջին գոլը «Դինամո»ում։


== Միջազգային կարիերա ==
2010 թվականի նոյեմբեր 17-ին ընկերական հանդիպման Լիտվայի ֆուտբոլի ազգային հավաքականի դեմ Կադարը առաջնելույթ է ունեցել Հունգարիայի ֆուտբոլի ազգային հավաքականում։ Հունգարիայի ֆուտբոլի ազգային հավաքականում խաղացել է 30 խաղ։
2016 թվականին Տամաշը հավաքականի կազմում մասնակցել է Ֆուտբոլի Եվրոպայի առաջնություն 2016 Ֆրանսիայում։ Մրցաշրջանում նա խաղացել է Ավստրիայի ֆուտբոլի ազգային հավաքականի, Իսլանդիայի ֆուտբոլի ազգային հավաքականի և Բելգիայի ֆուտբոլի ազգային հավաքականի։


== Ծանոթագրություններ ==


== Աղբյուրներ ==
Ֆուտբոլիստի էջը soccerway.com կայքում(անգլ.)
Tamás Kádár պրոֆիլը magyarfutball.hu
Official Newcastle United Profile Archived 2009-10-04 at the Wayback Machine.
Ցուցանիշները soccerbase.com կայքում (անգլ.)
Սանտա Կլաուսի արտադրամաս

Սանտա Կլաուսի արտադրամասն այն արհեստանոցն է, ուր Սանտա Կլաուսն էլֆերի օգնությամբ Սուրբ Ծննդյան համար նվերներ և խաղալիքներ է պատրաստում։ Ըստ ֆոլկլորի, Սանտա Կլաուսի արտադրամասը ընդարձակ մի գավառ է, որը գտնվում է Հյուսիսային բևեռում կամ Լապլանդիայում։ Բացի խաղալիքների արտադրամաս լինելուց, այս համալիրը Սանտա Կլաուսի, իր կնոջ, ընկերակիցների և եղջերուների բնակատեղին է։


== Արտադրամասի տեղանքը ==
1879 թվականին, Թոմաս Նաստը մի շարք պատկերներ ներկայացրեց, որտեղ Սանտա Կլաուսի արտադրամասը Հյուսիսային բևեռում էր։ Ըստ Կանադա Փոստի, արտադրամասի փոստային ինդեքսը H0H 0H0 է։ Միացյալ Նահանգների փոստային ծառայությունն առաջարկում է, որ Սանտայի արտադրամասին ուղղված նամակները ուղարկվեն Հյուսիսային բևեռ, Ալյասկա, 99705։
Յուրաքանչյուր սկանդինավյան երկիր հայտնում է, որ Սանտայի արտադրամասը գտնվում է իրենց երկրում։ Նորվեգիայում ասվում է, որ Սանտան ապրում է Դրեոբակում։ Դանիայում` նա ապրում է Գրենլանդիայում (Ուումմաննաքի մոտ)։ Շվեդիայի Մորա քաղաքում կա մի զբոսայգի, որը կոչվում է Սանտայի Աշխարհ։ Ստոկհոլմում Տոմտեբոդայի փոստային արկղն է ստանում Սանտա Կլաուսին ուղղված երեխաների նամակները։ Ֆինլանդիայում Քորվաթունթուին վաղուց ճանաչվել է որպես Սանտայի բնակավայրը, և երկու զբոսայգիներ` Սանտա Կլաուսի Գյուղն ու Սանտայի Այգին, գտնվում են Ռովանիեմիի քաղաքապետության Հյուսիսային բևեռային շրջանում։


== Ծանոթագրություններ ==
Իստրիա

Իստրիա (խորվ.՝ Istra, սլովեն.՝ Istra, իտալերեն՝ Istria), թերակղզի Ադրիատիկ ծովի Տրիեստի և Ռիեկայի ծոցերի միջև, գլխավորապես Խորվաթիայում և Սլովենիայում, ինչպես նաև Իտալիայում։ Երկարությունը շուրջ 100 կմ է, տարածությունը 3.7 հազար կմ2, բարձրությունը մինչև 1396 մ (Ուչկա լեռ)։
Նավահանգիստներն են Պուլան և Տրիեստը։


== Անվանում ==
Անվանումն առաջացել է հռոմեական շրջանից վկայված Histria «հիստերի երկարամաս» անունից․ հիստերը եղել են իլլիրական մի ցեղ, որի հետ Հին Հռոմը բախվել է մ. թ. ա. 3-րդ դարում։ Այդ ցեղերին հռոմեացիները նկարագրում էին որպես ծովահենների կատաղի ցեղ։


== Ծանոթագրություններ ==
Մանցանո

Մանցանո (իտալերեն՝ Manzano), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 6778 մարդ 2008 թվականի մարդահամարի տվյալների, բնակչության խտություն՝ 226 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 33044։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 740385
Էլեկտրոնային փոստ։ comune@comune.manzano.ud.it
Պաշտոնական կայք։ http://www.comune.manzano.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դոքսոգրաֆներ

Դոքսոգրաֆներ, անտիկ գրողներ, որոնք իրենց երկերում շարադրել են հին փիլիսոփաների մտքերը։ Դոքսոգրաֆիական գրականության հիմնադիրը համարվում է Արիստոտելի աշակերտ Թեոֆրաատը։ Մեզ են հասել մի շարք դոքսոգրաֆների երկեր և անուններ՝ Կեղծ–Պլուտարքոս (մ․թ․ա․ 2-րդ դար), Հովհաննես Ստոբ (ըստ երևույթին մ․թ․ա․ 5-րդ դար), Դիոգենես Լաերտցի (մ․թ․ա․ 3-րդ դար), Սեկստ–Էմսյիրիկ (2-րդ դարի կես)։
Ասյա Վարոսյան

Ասյա Աղասու Վարոսյան (փետրվարի 3, 1926(1926-02-03), Լենինական, Հայկական ԽՍՀ, ԱԽՖՍՀ, ԽՍՀՄ - սեպտեմբերի 14, 2019(2019-09-14)), հայ տավղահարուհի, ՌԽՖՍՀ վաստակավոր արտիստ (1977), պրոֆեսոր (1985 թվականից)։


== Կենսագրություն ==
Ասյա Վարոսյանը ծնվել է 1936 թվականի փետրվարի 3-ին Լենինականում (ներկայում՝ Գյումրի)։ 1940 թվականին տեղափոխվել է Լենինգրադ (ներկայում՝ Սանկտ Պետերբուրգ)։ Սովորել է Լենինգրադի կոնսերվատորիային կից հատուկ երաժշտական դպրոցում։ 1948 թվականին ավարտել է կոնսերվատորիան, 1951 թվականին՝ ասպիրանտուրան (ղեկ.՝ Ե. Ա. Սինիցինա)։ 
1945-1948 և 1987-1999 թվականներին դասավանդել է Լենինգրադի կոնսերվատորիային կից երաժշտական դպրոցում, 1949-2007 թվականներին՝ կոնսերվատորիայում (տավղահարների կամերային անսամբլի, 1972 թվականից՝ նաև տավղահարների մասնագիտական դասարանների ղեկավար)։ Սաներից շատերը միջազգային մրցույթների դափնեկիրներ են, երաժշտական անվանի խմբերի առաջատար կատարողներ, ճանաչված մանկավարժներ։ 
1947-1986 թվականներին Ասյա Վարոսյանը՝ որպես մենակատար, հանդես է եկել Լենինգրադի օպերայի և բալետի թատրոնի սիմֆոնիկ նվագախմբում (տավիղ), նաև բազմաթիվ նվագախմբերի և առաջատար մեներգիչների հետ։ Երկացանկում ընդգրկվել են Ս. Ս. Պրոկոֆևի, Դ. Դ. Շոստակովիչի, Պ. Ի. Չայկովսկու, Ա. Կ. Գլազունովի, Ռ. Մ. Գլիերի, Ա. Խաչատրյանի և ուրիշների ստեղծագործություններից։ 
Հեղինակել է բազմաթիվ փոխադրություններ (տավիղի համար), նաև մեթոդական ձեռնարկներ։ 
1957 թվականին արժանացել է Երիտասարդ կատարողների 2-րդ փառատոնի 1-ին մրցանակի (Լենինգրադ)։


== Ծանոթագրություններ ==


== Արտաքին հղումներ ==
ВАРОСЯН, АСЯ АГАСЬЕВНА (1926–2019)
(9267) Լոկրում

(9267) Լոկրում (անգլ.՝ Lokrume), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 2-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,929693 ա. մ., առավելագույնը մոտենում է 2,6428 ա. մ. հեռավորության վրա և հեռանում 3,2166 ա. մ.։ Արեգակի շուրջ մեկ ամբողջական պտույտ է կատարում 1831,6 երկրային օրվա ընթացքում, իր ուղեծրով շարժվելով միջինում 0,196549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9267) Լոկրում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Nightcrawler (երգ)

«Nightcrawler», ամերիկացի ռեփեր Թրևիս Սքոթի երգը, որում իրենց մասնակցությունն ունեն նաև ռեփերներ Սուո Լին (Rae Sremmurd-ի) և Չիֆ Քիֆը։ Երգը ընդգրկվել է Թրևիս Սքոթի դեբյուտային «Rodeo» ալբոմում, որը թողարկվել է 2015 թվականի սեպտեմբերին։ Երգը գրվել է Թրևիս Սքոթի, Metro Boomin-ի, Southside-ի, TM88-ի, Մայք Դինի, Ալեն Ռիտերի, Սուո Լիի, Սլիմ Ջիմմիի և Չիֆ Քիֆի կողմից։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեքստը Archived 2015-09-25 at the Wayback Machine. MetroLyrics կայքում
Նեդոգարկի (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՆեդոգարկիՆեդոգարկի (ուկրաիներեն՝ Недогарки), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Նեդոգարկի գյուղում բնակվում էր 504 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաղաքակրթության բնօրրան

Քաղաքակրթության բնօրրան, քաղաքակրթության առաջացման հավանական վայր։
Սովորաբար այս տերմինը կիրառում են Էնեոլիթի դարաշրջանի նկատմամբ, որը ծագել է Մերձավոր Արևելքում․ դա մասնավորապես Ուբեյդի դարաշրջանի և Նաքադի մշակույթներն են, որոնք սկիզբ են դրել շումերական և հին եգիպտական քաղաքակրթություններին համապատասխանաբար։ Բարեբեր մահիկի (Միջագետք և Լևանտ), Հայաստանի, Իրանական լեռնաշխարհի, (հին էլամ և Արատտա), Կենտրոնական Անատոլիայի և Արևելյան Անատոլիայի տարածքները ընդհանուր առմամբ համարվում են քաղաքակրթության առաջին բնօրրանը։
Բացի այդ, այս տերմինը օգտագործվում է որոշ այլ ասիական մշակույթների համար, որոնք գտնվում են խոշոր գետերի հովիտներում, ինչպիսիք են Ինդոս գետը (Հարապպայի քաղաքակրթություն) Հնդկական ենթացամաքում և Հուանհեն (Շան դինաստիա)՝ Չինաստանում, ինչպես նաև հնագույն մշակույթները քաղաքակրթության այլ վաղ օջախներում՝ Հունաստանում (Կիկլադյան քաղաքակրթություն, մինոսյան քաղաքակրթություն), Պերուում (Նորտե-Չիկոյի մշակույթը Կարալ քաղաքի հետ) և Մեզոամերիկայում (օլմեկյան քաղաքակրթություն)։
«Քաղաքակրթության բնօրրանի» շուրջ շահարկումները բնորոշ են «կորած քաղաքակրթությունների և մայրցամաքների» մասին կեղծ պատմական և էզոթերիկ գրականությանը՝ երբեմն երանգավորված ազգայնական գույներով (այդպիսիք էն հռչակվել Թայվանը, Արկայիմը, Տրիպոլին և այլն)։


== Ծանոթագրություններ ==
Մենովնայա

Մենովնայա (ռուս.՝ Меновная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կռասնոյարսկա գետի աջ ափով՝ 23 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100003816
Հիդրոլոգիական ուսումնասիրությունների կոդը - 115100381
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գոհար Գասպարյան (այլ կիրառումներ)

Գոհար Գասպարյան անուն-ազգանունը կարող է վերաբերել.

Գոհար Գասպարյան — հայ երգչուհի (1924—2007)
Գոհար Գասպարյան (հաղորդավարուհի) — հայ հաղորդավարուհի (ծնվ. 1985)
Ագրոէկոհամակարգ

Ագրոէկոհամակարգեր, մարդու կողմից փոխակերպված կենսաերկրացենոզներ, որոնց հիմքը կազմում են բուծված օրգանիզմներով միավորված համակեցությունները, որոնք կարգավորվում են մարդու կողմից՝ գյուղատնտեսական արտադրանք ստանալու համար։ Ագրոէկոհամակարգերը ունեն բարձր կենսաբանական արտադրողականություն։
Ի տարբերություն բնական էկոհամակարգերի, այստեղ կատարվում է բուծվող բույսերի և կենդանիների արհեստական ընտրություն։ Ագրոէկոհամակարգերը անկայուն են, քանի որ ինքնավերականգնման ունակությունը թույլ է՝ պայմանավորված օրգանիզմների բազմազանության խիստ սահմանափակ թվով։ Այն պահպանվում ու կարգավորվում է մարդու կողմից։


== Ագրոէկոհամակարգերի տիպեր ==
Տարբեր գիտնականներ առաջարկում են ագրոէկոհամակարգերի հետևյալ տիպերը՝
Ագրոոլորտ, որն իրենից ներկայացնում է գլոբալ էկոհամակարգ, և միավորում է այն ամբողջ տարածքը, որը վերափոխել է մարդը։
Ագրարային լանդշաֆտ, որը ձևավորվել է գյուղատնտեսական վերափոխման հետևանքով։
Գյուղատնտեսական էկոլոգիական համակարգ, կամ տնտեսական էկոհամակարգ, այսինքն տնտեսության մակարդակի էկոհամակարգ։
Ագրոբիոգեոցենոզ, որը ներառում է դաշտերը, այգիները, բանջարանոցները, ջերմոցները, ջերմատները։
Արոտային բիոգեոցենոզ, որը ներառում է բնական արոտներն ու արհեստական ստեղծված մարգագետինները։
Ֆերմային բիոգեոցենոզ, սա ներառում է գոմերը, թռչնանոցները, ձկնաբուծարանները, անասնապահական համալիրները։


== Աղբյուրներ ==
Ագրոէկոլոգիա Հայրապետյան Է.Մ., Շիրինյան Ա.Վ. Երևան, 2003, 407 էջ (հայերեն)
Զամփ

Զամփ, լեռնագագաթ Արսիանի լեռնաշղթայում։ Օլթի քաղաքից 47-48 կմ հյուսիս-արևելք, Օլթի և Կուր գետերի ջրբաժանում:Լանջերն անտառազուրկ են։ Բարձրությունը 2741 կմ է։


== Ծանոթագրություններ ==
Պոշատովո (գյուղ, Կրասնոօկտյաբրսկի շրջան)

Անվան այլ կիրառումների համար տե՛ս՝ ՊոշատովոՊոշատովո (ռուս.՝ Пошатово), գյուղ Ռուսաստանի Նիժնի Նովգորոդի մարզի Կրասնոօկտյաբրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիսլեգ

Պիսլեգ (ռուս.՝ Пислег), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոզենտինո

Բոզենտինո  (իտալերեն՝ Bosentino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 796 մարդ, խտությունը կազմում է 199 մարդ/կմ²։ Տարածքը գրավում է 4 կմ²։ Էլեկտրոնային փոստ՝ 38049, հեռախոսային կոդ՝ 0461։
Սուրբ Հովսեփը հարգվում է որպես կոմունայի հովանավոր։ Տոնակատարությունը մարտի 19-ին է։


== Ժողովրդագրություն ==


== Տվյալներ ==
Հեռախոս՝ 0461 848131
Էլեկտրոնային փոստ՝ info@comune.bosentino.tn.it
Պաշտոնական կայք՝ http://www.comune.bosentino.tn.it/


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեսյե 52

Մեսյե 103 (M52 կամ NGC 7654), բաց աստղաբույլ Կասսիոպեա համաստեղությունում։ 1774 թ. հայտնաբերվել է ֆրանսիացի աստղագետ Շառլ Մեսյեի կողմից։ Երկիր մոլորակից գտնվում է մոտ 5.000 լուսային տարի հեռավորության վրա։ Տարիքը գնահատվում է 35 միլիոն։ Կենտրոնում խտությունը կազմում է մոտ 3 աստղ մեկ խորանարդ պարսեկում։
Երկրի մակերեսից տեսանելի է հեռադիտակի օգնությամբ։
ՄԱԿ-ի Բնակչության հիմնադրամ

«ՄԱԿ-ի Բնակչության հիմնադրամ» (ՄԱԿԲՀ) (անգլ.՝ United Nations Population Fund, (UNFPA) նախկինում` ՄԱԿ-ի Բնակչության գործունեության հարցերով հիմնադրամ), ՄԱԿ-ի կազմակերպություն։ ՄԱԿԲՀ-ը հիմնադրվել է 1969 թվականին Ընդհանուր վեհաժողովի նախաձեռնությամբ որպես բնակչության հետ կապված հարցերում զարգացող և անցումային շրջանում գտնվող երկրների աջակցության խոշորագույն միջազգային ֆինանսավորման աղբյուր։ ՄԱԿԲՀ-ը ասում է՝ «ՄԱԲՀ-ն աշխարհի երկրներին օգնում է օգտագործել բնակչության վերաբերյալ տվյալները վերջիններիս քաղաքականություններում և ծրագրերում` աղքատության կրճատման, ինչպես նաև ապահովելու համար, որ յուրաքանչյուր հղիություն լինի ցանկալի, յուրաքանչյուր ծնունդ` անվտանգ, յուրաքանչյուր երիտասարդ զերծ լինի ՄԻԱՎ-ից և յուրաքանչյուր աղջիկ ու կին արժանանա հարգալից և արժանապատիվ վերաբերմունքի»։
Կազմակերպությունը վերջերս ամբողջ աշխարհում աչքի ընկավ իր՝ Մանկական ամուսնությունների, ծննդաբերական խուղակների և կնոջ սեռական օրգանների խեղման դեմ պայքարի համաշխարհային քարոզարշավի շնորհիվ։ Պետությունների խնդրանքով կազմակերպությունը աջակցություն է ցուցաբերում ընտանիքի ծրագրման և վերարտադրողական ծառայություննների բարելավման (ըստ անհատական ընտրության) և բնակչությանն առնչվող կայուն զարգացման ուղղված քաղաքականության մշակման բնագավառներում։
ՄԱԿ-ի Բնակչության հիմնադրամը աջակցում է ավելի քան 150 երկրներում և տարածաշրջաններում տարածված ծրագրերին, որոնք տարածվել են չորս աշխարհագրական շրջաններով` Արաբական պետություններ և Եվրոպա, Ասիա եւ Խաղաղօվկիանոսյան երկրներ, Լատինական Ամերիկա և Կարիբյան ավազանի երկրներ, և մերձսսահարայան Աֆրիկա։
Աշխատակիցների մոտ երեք չորրորդը աշխատում է տարածաշրջանային և ենթատարածաշրջանային գրասենյակներում։


== Ծագում ==
ՄԱԿԲՀ-ը սկսել է իր գործունեությունը 1969 թվականին որպես ՄԱԿ-ի Բնակչության գործունեության հարցերով հիմնադրամ (անվանումը փոխվել է 1987 թվականին)  Միավորված ազգերի կազմակերպության զարգացման ծրագրի ղեկավարության ներքո։ 1971 թվականից այն ղեկավարվում է ՄԱԿ-ի գլխավոր ասամբլեայի կողմից։


== Մանդատ ==
Միավորված ազգերի կազմակերպությանը Բնակչության հիմնադրամի մանդատը հիմնադրվել է ՄԱԿ-ի Տնտեսական և սոցիալական խորհրդի (ECOSOC) կողմից 1973 թվականին.

Ձևավորել բնակչության և ընտանիքի պլանավորման կարիքներին արձագանքելու համար անհրաժեշտ գիտելիքներն ու կարողությունները։
Թե՛ զարգացած, թե՛ զարգացող երկրներում խթանել իրազեկությունը բնակչության հիմնախնդիրների և այդ հիմնախնդիրներով զբաղվելու հնարավոր ռազմավարությունների վերաբերյալ։
Աջակցել բնակչության հիմնախնդիրների լուծմանն այնպիսի եղանակներով և միջոցներով, որոնք լավագույնս են համապատասխանում տվյալ երկրի կարիքներին։
Միավորված ազգերի կազմակերպության համակարգում առաջատար դեր ստանձնել բնակչությանն առնչվող ծրագրերի խթանման հարցում և համակարգել Հիմնադրամի աջակցությամբ իրականացվող ծրագրերը։


== Բարի կամքի դեսպաններ ==
Հիմնադրամի հովանավորը Դանիայի գայաժառանգ արքայադուստր Մերին է։
Կազմակերպության բարի կամքի դեսպաններն են․

Քաթարինա Ֆուրտադո
Գոեդելե Լիենքենս
Աշի Սանգեյ Ճոդեն Ուանգչուչ
Էշլի Ջադ
Արքայադուստր Բասմա բինթ Թալալ։


== Ծանոթագրություններ ==
Զմյուռնիայի աղետ (1922)

Զմյուռնիայի աղետ (հայտնի է նաև՝ Զմյուռնիայի կոտորած, Զմյուռնիայի մեծ հրդեհ), Զմյուռնիայի (Իզմիր) հույն և հայ խաղաղ բնակչության կոտորածը թուրքական զորքերի կողմից՝ 1919-1922 թվականների հույն-թուրքական պատերազմի ժամանակ, որը սկսվեց 1922 թվականի սեպտեմբերի 9-ին։


== Դեպքերի ընթացքը ==
Թուրքիայի քեմալական կառավարության զորքերը, ստանալով մեծ տերությունների և հատկապես Խորհրդային Ռուսաստանի նյութական, ռազմական, քաղաքական և բարոյական օգնությունն ու աջակցությունը, պատերազմի ընթացքում պարտության մատնեցին Փոքր Ասիայի խորքերը թափանցած և հին Հունական տարածքներն ազատագրած հունական զորքերին, իսկ 1922 թվականի սեպտեմբերի 9-ին ներխուժեցին Զմյուռնիա ու թուրքական խաժամուժ զանգվածի հետ սկսեցին հույն և հայ խաղաղ բնակչության կոտորածն ու ունեցվածքի թալանը։


== Հայերի կոտորածը Զմյուռնիայում ==
Այդ ժամանակ Զմյուռնիայում գտնվող զորավար Թորգոմը ընդհանուր խառնաշփոթի մեջ ի վիճակի չի լինում կազմակերպել բնիկ հայերի և Զմյուռնիայում հաստատված մեծ թվով հայ գաղթականների ինքնապաշտպանությունը։ Կոտորածից խուսափելու համար հազարավոր հայեր ապաստանեցին Սուրբ Ստեփանոս եկեղեցու տարածքում։ Սեպտեմբերի 13-ին քաղաքում ծայր առավ վիթխարի հրդեհ, որը քեմալականների ձեռքի գործն էր (ըստ թուրք և խորհրդային պատմաբանների պնդման՝ քաղաքը հրդեհել են նահանջող հույները)։ Հրդեհի հետևանքով այրվեցին ավելի քան 50 հազար տուն, 24 եկեղեցի, 28 դպրոց, բանկեր, հյուպատոսարաններ, հիվանդանոցներ։ Քրիստոնյաների կոտորածը կատարվեց ոչ միայն քաղաքում, այլև ծովափին. եվրոպական մարտանավերի անձնակազմերի աչքի առաջ, ովքեր ի շահ քաղաքականության, ոչինչ չարեցին զոհերին փրկելու համար։ Զմյուռնիայում որպես թղթակից գտնվող ամերիկացի գրող էռնեստ Հեմինգուեյը մռայլ գույներով է նկարագրում թուրքերի գործողությունները քրիստոնյաների նկատմամբ։ Թուրքերը կոտորեցին նաև Զմյուռնիայի շրջակա տարածքների հույներին և հայերին, ինչպես նաև ջրասույզ արեցին այն նավերը, որոնց վրա ապաստանել էին բազմաթիվ փրկվածներ։ Կոտորածներից փրկվեցին սակավաթիվ հույներ և հայեր, որոնց հունական կառավարությունը նավերով տեղափոխեց Հունաստան։ Կոտորածը թուրքական կառավարության կազմակերպած ցեղասպանության ակտ էր հույն և հայ ժողովուրդների նկատմամբ։


== Գրականություն ==
Housepian М., «The Smyrna Affair», N. Y., 1971.


== Տես նաև ==
Հույն-թուրքական պատերազմ (1919-1922)
Վերին Ֆրանկոնիա

Վերին Ֆրանկոնիա (գերմ.՝ Oberfranken, բավ․՝ Obafrankn), Բավարիայի վարչական տարածք, Գերմանիայի հարավում, համարվում է նաև Ֆրանկոնիայի երեք պատմական շրջաններից մեկը։
Բնակչության խտությունը կազմում է՝ 151 մարդ կմ² (2006 թվականի դեկտեմբերի 31-ի տվյալների համաձայն)։
Շրջանի տարածքում գործում են մինչև 200 գարեջրի գործարան, որոնք իրենց հերթին արտադրում են 1000 տեսակի գարեջուր։ Հենց այս պատճառով էլ Վերին Ֆրանկոնիան համարվում է աշխարհում գարեջրի ոգու հայրենիքը։ Գոյություն ունի այսպես ասած՝ գարեջրի ուղի (գերմ.՝ Fränkische Brauereistraße) ըստ Ֆրանկոնիացիների, որը միավորում է տարբեր շրջանների բոլոր բնակիչներին։


== Աշխարհագրային դիրք ==
Վերին Ֆրանկոնիան հյուսիսից սահմանակից է՝ Թյուրինգիային, արևմուտքից՝ Ստորին Ֆրանկոնիային, հարավ-արևմուտքից՝ Միջին Ֆրանկոնիային, հարավ-արևելքից՝ Վերին Պֆալցին, արևելքից՝ Սաքսոնիային և Չեխիային։


== Բնակչության դինամիկան ==
(7920) 1981 XM2

(7920) 1981 XM2, աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 3-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,600143 ա. մ., առավելագույնը մոտենում է 2,3238 ա. մ. հեռավորության վրա և հեռանում 2,8765 ա. մ.։ Արեգակի շուրջ մեկ ամբողջական պտույտ է կատարում 1531,42 երկրային օրվա ընթացքում, իր ուղեծրով շարժվելով միջինում 0,235076 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7920) 1981 XM2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամբողջ ծանրությամբ

«Ամբողջ ծանրությամբ», «Վատից վատը» (անգլ.՝ Breaking Bad), ամերիկյան հեռուստասերիալ, դրամա՝ ստեղծված և արտադրված Վինս Գիլիգանի կողմից։ Միացյալ Նահանգների տարածքում ցուցադրվել է «AMC» հեռուստաալիքով՝ 2008 թվականի հունվարի 20-ից մինչև 2013 թվականի սեպտեմբերի 29-ը։
Հեռուստասերիալը պատմում է քիմիայի ուսուցիչ Ուոլթեր Ուայթի մասին (Բրայան Քրենսթոն), ով 50 տարին բոլորելուն պես տեղեկանում է, որ տառապում է անվիրահատելի թոքերի քաղցկեղով, և գիտակցելով, որ ապրելու քիչ ժամանակ ունի, որոշում է ընտանիքին իր մահվանից հետո նյութապես ապահովելու համար զբաղվել թմրամիջոցների արտադրությամբ։ Օգտագործելով քիմիայի ոլորտում ունեցած գիտելիքները՝ Ուայթը թիմակցում է նախկին աշակերտ Ջեսսի Փինքմանի (Աարոն Փոլ) հետ և ձեռնամուխ լինում բյուրեղացված մեթամֆետամինի արտադրությանը և վաճառքին։ Ուայթի՝ անօրինական աշխարհ մուտք գործելու որոշումը պայմանավորված էր ընտանիքի ֆինանսական ու կենցաղային խնդիրներով, որդու հաշմանդամությամբ և կնոջ՝ չպլանավորված հղիությամբ։
Համարվում է բոլոր ժամանակների լավագույն հեռուստասերիալներից մեկը և ստացել է կուլտային ֆիլմի որակավորում։ Վերջին էպիզոդի հեռարձակման ժամանակ հեռուստասերիալը տեղ է գտել ամերիկյան հեռուստատեսության ամենադիտված կաբելային հեռուստաշոուների շարքում։
Արժանացել է բազմաթիվ մրցանակների, մասնավորապես՝ 16 Պրայմթայմ Էմմի մրցանակի, 8 Սեթլայթ մրցանակի, 2 Ոսկե գլոբուսի և այլն։
2013 թվականին հեռուստասերիալը տեղ է գտել Գինեսի ռեկորդների գրքում՝ որպես բոլոր ժամանակների ամենաբարձր գնահատականի արժանացած շոու։


== Տե՛ս նաև ==
Ավելի լավ է զանգեք Սոլին


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
TV.com կայքում(չաշխատող հղում) (անգլ.)
Ավելի լավ է զանգեք Սոլին (հորինված կայք ֆիլմից) (անգլ.)
Փրկենք Ուոլթեր Ուայթին (հորինված կայք ֆիլմից) (անգլ.)
Սերիական արտադրություն

Սերիական արտադրություն, արտադրության կազմակերպման ձև․ բնորոշվում է ձեռնարկությունում լայն անվանացանկի համասեռ արտադրանքի թողարկմամբ, որը կրկնվում է երկար ժամանակի ընթացքում։ Տարբերում են խոշոր, միջին և փոքր սերիական արտադրություններ։ Խոշոր սերիական արտադրության դեպքում արտադրանքը պատրաստվում է անընդհատ մեծ ծավալով, որպես կանոն, երկար (տարուց ավել) ժամանակահատվածում։ Ձեռնարկությունը մասնագիտանում է լրիվ մշակված արտադրատեսակների կամ հանգույցների ու դետալների թողարկման մեջ, արտադրամասերը՝ ըստ առարկայական հատկանիշի, իսկ աշխատատեղերը՝ ըստ համասեռ օպերացիաների։ Միջին սերիական արտադրության ժամանակ մասնագիտացումը սահմանափակվում է առավել նեղ անվանացանկով, իսկ արտադրական գծերն ու արտադրամասերն ունեն առարկայական և տեխնոլոգիական լայն մասնագիտացում։ Փոքր սերիական արտադրության պայմաններում իրերի կամ առանձին դետալների պատրաստումը, որպես կանոն, չի կրկնվում, սերիայի չափն անկայուն Է, իսկ իրացումը սահմանափակվում է ունեցած պատվերներով կամ պայմանագրերով։ Սերիական արտադրության շնորհիվ կրճատվում է արտադրական ցիկլը, բարելավվում արտադրանքի որակը, աճում աշխատանքի արտադրողականությունը և իջնում ինքնարժեքը։
Պիլվա (այլ կիրառումներ)

Պիլվա, կարող է վերաբերել՝

Պիլվա - քաղաք Էստոնիայի Պիլվամաա նահանգի Պիլվա շրջանում
Պիլվա - շրջան Էստոնիայի Պիլվամաա նահանգում
Պիլվա - գետ Ռուսաստանում (Պերմի երկրամաս)
Էլեն Դիգս

Էլեն Այրին Դիգս (անգլ.՝ Ellen Irene Diggs, ապրիլի 13, 1906(1906-04-13), Մոնմաուֆ, Իլինոյս, ԱՄՆ - 1998 կամ մարտի 14, 1998(1998-03-14)), ամերիկացի մարդաբան։ Մեծ ներդրում ունի աֆրոամերիկացիների պատմության մեջ իր «Սև ժամանակագրություն. մ. թ. ա. 4000 թվականից մինչև ստրկավաճառության վերացում» (անգլ.՝ Black Chronology: From 4,000 B.C. to the Abolition of the Slave Trade) գրքով։


== Կենսագրություն ==
Էլենը ծնվել է 1906 թվականի ապրիլի 13-ին Իլինոյս նահանգի Մոնմաուֆ քաղաքում, Չարլզ Հենրիի և Ալիս Դիգսի ընտանիքում։ Նրա ակադեմիական ձգտումների և հավակնությունների վրա մեծ ազդեցություն է թողել միջավայրը, որտեղ մեծացել է։
Սովորել է Մոնմաուֆի քոլեջում և Մինեսոտայի համալսարանում։ Մագիստրոսի աստիճան է ստացել Ատլանտայի համալսարանից, որտեղ եղել է Դյու Բոյս Դյուբուայի գիտաշխատողը։ Այդ ընթացքում աշխատել է իր հետազոտական հինգ գրքերի վրա։


== Երկեր ==
Black chronology from 4000 B.C. to the abolition of the slave trade, G.K. Hall, 1983, ISBN 9780816185436


== Ծանոթագրություններ ==


== Մատանագիտություն ==
Gacs Ute, McIntyre Jerrie (1988)։ Women Anthropologists: Selected Biographies։ University of Illinois Press։ ISBN 978-0-252-06084-7 
Harvey Joyce, Ogilvie Marilyn (2000)։ The Biographical Dictionary of Women in Science: Pioneering Lives from Ancient Times to the Mid-Twentieth Century։ Taylor & Francis։ ISBN 978-0-415-92038-4 
Oakes Elizabeth H. (2007)։ Encyclopedia of World Scientists։ Infobase Publishing։ ISBN 978-1-4381-1882-6
Մարինա Սալաս

Մարինա Սալաս (իսպ.՝ Marina Salas, հոկտեմբերի 17, 1988(1988-10-17), Կոռնելյա դե Լյոբրեգատ, Կատալոնիա), իսպանացի դերասանուհի, հայտնի է «Երեք մետր երկնքի մակարդակից վերև», «Երեք մետր երկնքի մակարդակից վերև։ Ես ցանկանում եմ քեզ» և «Լոպե դե Վեգա։ Անառակներ և գայթակղիչներ» ֆիլմերում։


== Կենսագրություն ==
Մարինա Սալասը ծնվել է 1988 թվականի հոկտեմբերի 17-ին Բարսելոնայում։ Դերասանուհին մանկուց տարբերվել է մյուս երեխաներից։ Նա սիրում էր նմանակել մուլտֆիլմերի և ֆիլմերի հերոսներին, և դա շատ լավ էր ստացվում նրա մոտ։ 2000 թվականին դերասանուհին միանգամից խաղացել է 2 սերիալներում՝ «Քաղաքի հիվանդանոց», «Քաղաքի դեկորացիա»։ 2006 թվականին դերասանուհին հայտնվում է «Կատալոնիա» դրվագներից մեկում և խաղում «Առանց քեզ» ֆիլմի գլխավոր հերոսուհու կերպարում։ 2007 թվականին խաղացել է «Հետհաշվարկ» սերիալում։ 1 տարի անց նա հրավիրվել է խաղալու «Ինչ որ մեկը կա՞ այդտեղ» սերիալում։ 2010 թվականին նա նկարահանվում է «Երեք մետր երկնքի մակարդակից վերև» մելոդրամայում, որտեղ խաղում էր Կատինայի դերում, որտեղ նա Բաբիի ամենամոտիկ ընկերուհին էր։
2011 թվականին նա խաղում է «Հրեշտակ թե Սատանա» սերիալում Լյուսիի դերում։ Ապա խաղում է «Նավ» հայտնի սերիալում Վիլմայի դերում, որտեղ նա երեխայի էր սպասում։
2012 թվականին նա խաղում է «Պտուտախաղի թագավորները» ֆիլմում Վանեսիի դերում։ Ապա խաղում է «Երեք մետր երկնքի մակարդակից վերև։ Ես ցանկանում եմ քեզ» ֆիլմում, նորից Կատինայի դերում։ 2014 թվականի ամռանը հայտնի դարձավ, որ Մարինա Սալասը հանդիպում է Մարիո Կասասի հետ, բայց դերասանները հերքեցին այդ փաստը։


== Ֆիլմեր ==


== Հեռուստատեսություն ==


== Ծանոթագրություններ ==


== Արտաքին հղումներ ==
Ժողովածու (1130)

Ժողովածու (1130), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1130 թվի տակ։ Ձեռագիրը գրվել է XV դարում, ենթադրաբար 1454 թվականին, Պետրոս գրիչի կողմից։ Ստացողը եղել է Վարդան վարդապետը։ Գրված է թղթի վրա, որը ունի 16,5×11,8 չափս։ Ձեռագիրը կազմված է 426 թերթից։ Գրված է միասյուն, երկսյուն, բոլորգիրով։ Պահպանակը ունի 10 էջ, գրված է՝ մագաղաթի վրա՝ երկաթագիր՝ 6, բոլորգիր՝ 4։ Կազմը` կաշվեպատ տախտակ դրոշմազարդ, աստառը՝ ղարդահիւս մետաքս]։ Հիշատակարաններ՝ գրչի՝ 261բ, 428բ (ենթադրաբար 1454 թվական), հետագայի՝ 147բ (1575 թ․), 425բ, 427բ (1652 թ․), 146բ (XVII դար)։


== Բովանդակություն ==
Ամենայն իրաց սահմանք
Գրիգոր Տաթևացւոյ մեկնութիւնք Եսայեայ
Սաղմոսաց, Վասն իմաստութեան
Կողմնացոյց
Ի Հարցողաց գրոց Բարսղի
Մատթեոս Ջուղայեցւոյ Հաւաքումն ի Ղուկասու գլխոյ
Յովհան Որոտնեցւոյ լուծմունք ԺԴ թղթոց Պօղոսի
Տոմար
Քարոզ (Տիրատուր վարդապետ, անանուն)
Յադամայ մինչև ի յայս տարիս որ թիւն ՊԼ էր
Մանունք


== Ծանոթագրություններ ==
Կոկլուա

Կոկլուա (ֆր.՝ Coclois), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 192 մարդ, բնակչության խտությունը` 27.75 մարդ/կմ²։ Բնակավայրը զբաղեցնում է 6.92 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 33։ Ակտիվության ցուցանիշը կազմում է 70,5 %։ 79 աշխատունակ մարդկանցից աշխատել է 73 անձ (38 տղամարդ և 35 կին)։ Գործազուրկ են եղել 6 անձ (2 տղամարդ և 4 կին)։ 33 անաշխատունակներից 13-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շևչենկովո (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Շևչենկովո գյուղում բնակվում էր 177 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Rai 5

Rai 5, իտալական թվային հեռուստաալիք RAI հանրային հեռուստառադիոընկերության կազմում։ Հեռարձակվում է 2010 թվականի նոյեմբերի 26-ից՝ փոխարինելով «Rai Extra» ալիքին։ Հասանելի է կաբելային տիրույթներում։ Հեռուստաալիքը ցուցադրում է հաղորդումներ և վավերագրական ֆիլմեր արվեստի, նորաձևության, օպերայի, թատրոնի, խոհանոցի, ճանապարհորդության մասին։


== Արտաքին հղումներ ==
Պաշտոնական կայք (իտալ.)
Արցանց հեռարձակում (իտալ.)


== Ծանոթագրություններ ==
(1640) Նեմո

(1640) Նեմո (անգլ.՝ Nemo), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1951 թվականի օգոստոսի 31-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,289531 ա. մ., առավելագույնը մոտենում է 1,5076 ա. մ. հեռավորության վրա և հեռանում 3,0715 ա. մ.։ Արեգակի շուրջ մեկ ամբողջական պտույտ է կատարում 1265,37 երկրային օրվա ընթացքում, իր ուղեծրով շարժվելով միջինում 0,284501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1640) Նեմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիկվոժ

Կիկվոժ  (ռուս.՝ Кыквож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեմիդիրկա գետի ձախ ափից 116կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077186
Կոդը ըստ հիդրոլոգիական հետազոտության (ՌԴ) — 103007718
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լիպովկա (Տարասովսկի շրջան)

Անվան այլ կիրառումների համար տե՛ս՝ Լիպովկա (այլ կիրառումներ)Լիպովկա (ռուս.՝ Липовка), գյուղ Ռուսաստանի Ռոստովի մարզի Տարասովսկի շրջանում։ Մտնում է Տարասովսկի գյուղական համայնքի կազմի մեջ։
Իգոր Անսոֆ

Իգոր Անսոֆ (անգլ.՝ Igor Ansoff, դեկտեմբերի 12, 1918(1918-12-12), Վլադիվոստոկ, Խորհրդային Ռուսաստան - հուլիսի 14, 2002(2002-07-14), Սան Դիեգո, Կալիֆոռնիա, ԱՄՆ), ռուսական ծագում ունեցող ամերիկացի մաթեմատիկոս և տնտեսագետ։


== Կենսագրություն ==
Հայրը եղել է ռուս, ծնվել է ԱՄՆ-ում։ Մայրը ծնվել է Մոսկվայում։
17 տարեկանում ծնողների հետ գաղթել է ԱՄՆ։ Նա սովորել է Սթիվենս տեխնոլոգիայի ինստիտուտում (Հոբոկեն, Նյու Ջերսի նահանգ) և Բրաունի համալսարանում (Պրովիդենս, Ռոդ Այլենդ նահանգ)։ Երկրորդ համաշխարհային պատերազմի ժամանակ ԱՄՆ ռազմածովային նավատորմի ռեզերվում էր՝ կատարելով կապի սպայի գործառույթները խորհրդային նավատորմի հետ։ Դասավանդել է Կալիֆոռնիայի համալսարանում (Լոս Անջելես), Միացյալ Նահանգների Միջազգային համալսարանում և Ծովային ակադեմիայում։


== Գիտական ներդրում ==
Անսոֆը համարվում է ռազմավարական կառավարման հայեցակարգի հիմնադիրը։ Հայտնի է որպես «Մատրիցա Անսոֆ»-ի հեղինակ՝ շուկայում ապրանքի դիրքավորման ռազմավարությունը որոշելու համար։
Հոլանդիայում ստեղծվել է «Իգոր Անսոֆի մրցանակ», որը շնորհվում է պլանավորման և ռազմավարական կառավարման ոլորտում ձեռքբերումների համար։


== Հիմնական աշխատություններ ==
Ансофф И. Стратегический менеджмент. Классическое издание = Strategic Management. — Питер, 2009. — ISBN 978-5-388-00077-4
Ансофф И. Новая корпоративная стратегия = The New Corporate Strategy. — Питер, 1999. — 416 с. — ISBN 5-314-00105-5, 0-471-62950-2


== Ծանոթագրություններ ==


== Գրականություն ==
Ансофф Игорь (1918), Ansoff, H. Igor // Классики менеджмента = The IEBM Handbook of Management Thinking / Под ред. М. Уорнер. — Питер, 2001. — 1168 с. — ISBN 5-318-00126-2, 1-86152-632-6


== Արտաքին հղումներ ==
Биография и некролог (անգլ.)
Մարդկային գործոն (հեռուստածրագիր)

Անվան այլ կիրառումների համար տե՛ս՝ Մարդկային գործոն (այլ կիրառումներ)Մարդկային գործոն, յուրաքանչյուր աշխատանքային օր Արմենիա հեռուստաընկերության եթերում հեռարձակվող սոցիալական հաղորդաշար թոք-շոու։ Հաղորդաշարն առաջին անգամ եթեր է հեռարձակվել 2013 թվականի հունիսի 10-ին։ Հաղորդավար Նազենի Հովհաննիսյանի օգնությամբ բարձրաձայնվում են հարցեր, որոնց պետք է տրվեն պատասխաններ, խնդիրներ, որոնք լուծման կարիք ունեն, և մարդկային ճակատագրեր, որոնք օգնության կարիք ունեն։


== Նպատակներ ==
Մարդկային գործոն հաղորդման նպատակներից մեկը իրազեկելն է, որպեսզի հասարակությունը որևէ խնդրի վերաբերյալ ունենա համապատասխան տեղեկություն և ճիշտ քայլեր ձեռնարկի։ Ծրագրի ընթացքում հրավիրվում են խնդրին վերաբերող բոլոր կողմերի ներկայացուցիչներ, որպեսզի քննարկումը որքան հնարավոր է լինի անաչառ։ Խնդիրը բարձրաձայնվում է և մասնագետների օգնությամբ տրվում է համապատասխան լուծում։ Ծրագրի վրա աշխատում է լրագրողական մեծ թիմ, մինչ նկարահանումը, յուրաքանչյուր բարձրաձայնվող խնդիր համապատասխան լրագրող մանրամասն ուսումնասիրում է, կատարում փոքրիկ հետաքննություն, այնուհետ պատրաստում ծրագիրը։ 
Մարդկային գործոն ծրագիրն անդրադարձել է իրավական ոլորտին՝ տեղեկացնելով ՀՀ քաղաքացուն իրավական դաշտում ճիշտ քայլերի մասին։ Հաղորդումներ են եղել սոցիալական թեմաներով, հյուրեր, որոնք անելանելի վիճակում են և շուտափույթ օժանդակության կարիք ունեն։


== Հաղորդումներ ==

Ըստ ՀՀ սահմանադրության յուրաքանչյուր ոք ունի անձնական ազատության և անձեռնմխելիության իրավունք։ Մարդուն կարելի է զրկել ազատությունից օրենքով սահմանված դեպքերում և կարգով։ Հենց այս դեպքերն ու կարգերը խախտած անչափահասների կյանքի պատմությանն էլ անդրադարձավ «Մարդկային գործոն»-ը 2013 թվականի նոյեմբերի 25-ին։ Ամիսներ անց, 2014-ի մարտի 13-ին հաղորդաշարը անդրադարձավ նաև կին դատապարտյալներին, որը վերնագրված էր «Գեղեցկություն փակի տակ»։ Հաղորդման վերջում վերջիններս անակնկալ ձևով տաղավարում հանդիպեցին իրենց երեխաներին։
Ըստ հեռուստածրագրի տեղեկատվության հեռուստադիտողներն ու համապատասխան ոլորտի ներկայացուցիչները պատրաստակամություն են հայտնել օգնելու նրանց, իսկ բազմաթիվ անապահով ընտանքիներ «Մարդկային գործոն»-ի շնորհիվ ստացել են իրենց խնդիրների լուծումները։
«Մարդկային գործոն»-ի տաղավարում հաճախ բարձրաձայնվում են նաև հաշմանդամություն ունեցող մարդկանց խնդիրները, որպեսզի հաշմանդամություն ունեցող մարդը նույնպես իրեն զգա հասարակության լիարժեք անդամ։
Պարբերաբար անդրադարձ է կատարվում կրթական, դաստիարակչական, բժշկական ոլորտներին։ «Մարդկային գործոն» հաղորդաշարը անդրադառնում է նաև հրատապ խնդիրներին։ Ծրագիրը կարող է աշխատել նաև արտակարգ ռեժիմով։
Սեպտեմբերի 7-ից 27-ը անցկացվող «Դու միայնակ չես» բարեգործական նախաձեռնությանը միացան Նազենի Հովհաննիսյանը և «Մարդկային գործոն» նախագծի ամբողջ անձնակազմը։
2013 թվականի դեկտեմբերի 27-ին եթեր հեռարձակվեց «Մարդկային գործոն»-ի առաջին ամփոփիչ թողարկումը, որի ընթացքում ներկայացվեցին հաղորդման ընթացքում բարձրաձայնված և լուծում ստացած մի շարք խնդիրների և մարդկանց կյանքերի փոփոխության արդյունքերի հանրագումարը։


== Ծանոթագրություններ ==


== Արտաքին հղումներ ==
«Արմենիա» հեռուստաընկերության կայքում Archived 2015-08-15 at the Wayback Machine.
Հաղորդումներ Archived 2016-03-04 at the Wayback Machine.
Տարասկոն սյուր Արյեժ

Անվան այլ կիրառումների համար տե՛ս՝ Տարասկոն սյուր Արեժ (այլ կիրառումներ)Տարասկոն սյուր Արյեժ (ֆր.՝ Tarascon-sur-Ariège), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա շրջանի Տարասկոն սյուր Արեժ կանտոնի կազմի մեջ։ 
Համայնքի INSEE կոդ՝ 09306։


== Բնակչություն ==
Համայնքի բնակչությունը 2008 թվականին կազմում էր 3495 մարդ։


== Տնտեսություն ==
2007 թվականի տվյալներով 2150 աշխատունակ տարիքի մարդկանցից (15-64 տարեկան) 1386-ը տնտեսապես ակտիվ էին, 764-ը անգործունակ (ակտիվության ցուցանիշը 64,5 %, 1999 թվականին եղել է՝ 62,7 %)։ 1386 աշխատունակ բնակիչներից 1188-ը աշխատում էին (679 տղամարդ և 509 կին), անաշխատանք էին 198-ը (93 տղամարդ և 105 կին)։ 764 անգործունակ մարդկանցից 180-ը աշակերտներ կամ ուսանողներ են, 217-ը թոշակառու, 367-ը անաշխատունակ էին այլ պատճառներով։


== Տեսարժան վայրեր ==
Լակոմբ դղյակ
Նոտր Դամ դը Սաբար ժամատուն
Սենտ Քեթրի եկեղեցի
Նոտր Դամ դը լա Դորադ եկեղեցի
Լոմբրիվ քարանձավ
Նախապատմական արվեստի Պիրենեյան այգի
Կաստելլա աշտարակ
Սեն Միշել աշտարակ
Ամրաշինական կառույց
Մեծ կամար


== Քույր քաղաքներ ==
 Իսպանիա Բերգա (Իսպանիա)
 Պորտուգալիա Մոնսան (Պորտուգալիա)
 Իտալիա Մորսանո ալ Տալիամենտո (Իտալիա)


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տարասկոն սյուր Արեժ» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-17 
«Տարասկոն սյուր Արեժ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Բոլշոե Իգնատովոյի շրջան (Մորդովիա)

Բոլշոե Իգնատովոյի շրջան (ռուս.՝ Большеигнатовский район Мордовии, էրզ.՝ Покш Игнадбуе), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1930 թվականին։ Վարչական կենտրոնը՝ Բոլշոե Իգնատովո։


== Աշխարհագրություն ==
Շրջանի տարածքի մակերեսը կազմում է 834,2 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8439 մարդ։ Բնակչության խտությունը կազմում էր 10,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ուեսլի Շուլց

Ուեսլի Քիթ Շուլց (անգլ.՝ Wesley Keith Schultz, դեկտեմբերի 30, 1982(1982-12-30)), ամերիկյան The Lumineers ֆոլկ ռոք խմբի կիթառահար և գլխավոր վոկալիստ։


== Կյանք և կարիերա ==

Շուլցը մեծացել է Նյու Ջերսի նահանգի Ռամզի քաղաքում և հաճախել է Ռամզիի ավագ դպրոցը, իսկ հետո՝ Ռիչմոնդի համալսարանը։ Այն ժամանակ, երբ The Lumineers-ը թողարկել են իրենց առաջին ալբոմը, նրանց մամլո թողարկումն ընդգծել է այն փաստը, որ Շուլցն 9 տարեկան հասակում մեջբերվել է Նյու Յորք Թայմս ամսագրի 1992 թվականի պատմության մեջ։ Այդ պատմության մեջ (Դենիս Քոբրեյի պրոֆիլը, որը շրջագայել է տարրական դպրոցում, դասական երգահաններին նմանակելով, երեխաներին դասական երաժշտության հետ ծանոթացնելու համար) 9-ամյա Շուլցը մեջբերվել է այսպես․ «Ես շատ ժամանակ են ծախսել նկարներիս վրա, և դա իմ մոտ լավ է ստացվում, քանի որ ես շատ եմ դրանով զբաղվել»։
Ռամզիում Շուլցի լավագույն ընկերը Ջոշ Ֆրեյթսն էր։ 19-ամյա Ֆրեյթսը մահացել է 2002 թվականին թմրանյութերի չափից մեծ դոզայի պատճառով։ Ջոշի մահվանից հետո Շուլցը կապվել է Ջոշի կրտսեր եղբոր՝ թմբկահար Ջերեմի Ֆրեյթսի հետ, և նրանք երկուսով «մխիթարություն են գտել երաժշտության մեջ՝ երգեր հորինելով և համերգներ ձեռնարկելով ամբողջ Նյու Յորքում»։ Նրանք շրջագայել են տարբեր անվանումների տակ, ներառյալ Ուեսլի Ջերեմին (անգլ.՝ Wesley Jeremiah) և թողարկել են նույնանուն մինի ալբոմը, որը ներառել է The Lumineers-ի ապագա՝ «Flowers In Your Hair» և «Darlene» երգերը։
Նյու Յորքում իրենց խմբի սահմանափակ հաջողությունից հիասթափված և կյանքի բարձր արժեքի դեմ պայքարում, Շուլցը և Ֆրեյթսը որոշել են տեղափոխվել Դենվեր, որտեղ նրանք կարող էին ավելի շատ ժամանակ նվիրել իրենց երաժշտությանը և շրջագայելուն։ Դենվեր ժամանելուն պես նրանք Քրեյգսլիստում գովազդ են տեղադրել դասական թավջութակահար գտնելու համար։ Նեյլա Պերկարեկը պատասխանել է նրանց գովազդին և վերջիվերջո դարձել The Lumineers խմբի երրորդ անդամը։ Ամբողջ հաջորդ տարի տրիոն համերգներով հանդես էր գալիս Դենվերով և իր հաշվին գաստրոլներով հանդես էր գալիս ամբողջ երկրով։
2012 թվականին The Lumineers-ը թողարկել են իրենց առաջին ալբոմը՝ «The Lumineers»-ը։ Այդ ալբոմից երեք երգերը (Շուլցի և Ֆրեյթսի համահեղինակությամբ)՝ «Ho Hey»-ը, «Stubborn Love»-ը և «Submarines»-ն, ընդգրկվել են չարթերում։
2013 թվականին խումբը թողարկել է իրենց նույնանուն ալբոմի դելյուքս հրատարակությունը։ Այն ներառել է 5 բոնուս թրեքներ, տեսաձայնագրությունների ավելի քան 25 րոպե և 28 էջից բաղկացած գրքույկ։
2016 թվականին Շուլցը երգել է «Honey Pie» երգը «Beat Bugs»-ի 12b սերիայում։
Նույն թվականին The Lumineers-ը թողարկել է «Cleopatra» ալբոմը։ Երգերը գրվել են առաջին ալբոմի՝ «The Lumineers»-ի թողարկումից չորս տարի հետո։
Ուեսլի Շուլցը նշում է, որ «Bob Dylan», «Born in the U.S.A.», «Greatest Hits», «Sand in the Vaseline», «Exile on Main St.» և The Future» ալբոմները հատուկ ազդեցություն են ունեցել նրա երաժշտության վրա։


== Սկավառակագրություն ==


=== The Lumineers խմբի հետ ===
The Lumineers (2012)
Cleopatra (2016)
III (2019)


=== Շրջագայություններ ===
Հեդլայն

The Lumineers World Tour (2012-2013)
Cleopatra World Tour (2016-2017)
III: The World Tour (2019-2020)Բացող ելույթ

The Joshua Tree Tour 2017 (2017)


== Երգերի հեղինակության իրավունքներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2020-05-31 at the Wayback Machine.